ร้าน Ice Cream Studio ตั้งอยู่ตรงข้ามเยื้องๆกับรพ. มิตรภาพสามัคคี เปิดทุกวันยกเว้นวันพุธตั้งแต่ห้าโมงเย็นเป็นต้นไป ตัวร้านอยู่ชั้นสองต้องขึ้นบันไดไป ที่ร้านไม่มีเมนูแบบเป็นเซ็ต มีแต่ไอศกรีมขายเป็นลูกตกลูกละ 60 บาท มีบางรสราคา 75 บาท วันนี้ได้ลองชิมไป 6 รส ต้องบอกเลยว่าเนื้อแน่นทุกรสเหมือนร้านนึงที่เชียงใหม่ จะมีแค่เสาวรสที่เนื้อแน่นน้อยสุดและเปรี้ยวมากหน่อย ส่วนรสอื่นๆถือว่าทำได้ดีมากๆในแง่ของความเนียนและรสชาติที่มาแบบพอดีๆไม่เข้มเกินไป ชอบสุดจะเป็นรสนมญี่ปุ่นที่รสเหมือนนมฮอกไกโด รองลงมาเป็นรสช๊อคที่เหมือนทานนมของฟาร์มโชคชัยเลย อีกรสที่อร่อยไม่แพ้กันคือคุกกี้แอนด์ครีมและเมล่อนที่กลิ่นหอมมากๆ มีเครื่องเคียงเป็นวิปครีมและเพรสแบบแท่งมาให้ด้วย น้ำดื่มและไวไฟฟรี พนักงานบริการดีมาก แต่ละลูกขนาดกำลังดีแต่ยังแอบรู้สึกว่าแพงไปเล็กน้อยเมื่อเทียบกับราคา ให้เลยห้าดาวสำหรับรสชาติแต่ขอหักหนึ่งดาวเพราะรู้สึกว่าแพงเกินไปไม่เหมือนร้านนึงที่ชอบที่เชียงใหม่ที่ขนาดลูกเล็กกว่านิดหน่อย รสชาติพอกันๆแต่ราคาถูกแบบครึ่งต่อครึ่งเลย แต่ยังไงก็ยังคงแนะนำร้านนี้สำหรับคนชอบทานไอศกรีมและมาหาดใหญ่ยังไงก็ไม่ควรพลาด